OzLabs/hebrew-wiki-articles huggingface dataset:
ברינגרג'ה בינוקולטה

ברינגרג'ה בינוקולטה (שם מדעי: Beringraja binoculata) היא מין של דג סחוס ממשפחת התריסניתיים, החי בצפון האוקיינוס השקט שלחופי אמריקה הצפונית בין אלסקה לבאחה קליפורניה. התריסנית נידוגה כדג מאכל לחופי קליפורניה.

==תיאור==
התריסנית מגיעה לאורך של עד 2.4 מטרים ולמשקל של מעל 91 קילוגרם, אם כי לרוב היא יותר קטנה מ-1.8 מטר. היא בעלת סנפירי חזה רחבים ושטוחים בעלי צורת מעוין, חוטם מוארך ושטוח ועיניים קטנות בקצה הראש סמוך לפתחי הזימים. היא בעלת זוג סנפירי גב קצרים הסמוכים לתחילת הזנב ובעלת סנפירי שת קטנים מתחתיה. לתריסנית הבוגרת ישנם מספר דוקרנים המשמשים להגנה לאורך גופה מפתחי הזימים עד הזנב הארוך.

צבע עורה של התריסנית חום-אדמדם עד אפרפר והיא מנומרת בכתמים כתומים עד אפורים ולבנים מפוזרים לאורכה. הבטן בהירה יותר.

תריסנית זו מצויה סמוך לקרקעית הים שעד לעומק 120 מטרים מפני הים באזורים ממוזגים וקרירים. היא מחפשת בחול או בבוץ הימי חסרי חוליות כמו רכיכות, תולעים שונות וחסילונים או דגי גרם שוכני קרקעית. בתורה היא נטרפת בידי כרישים כמו שש-זימי רחב-אף או פילי ים.

תריסנית זו היא מבין התריסניות הבודדות בהם בכל שק ביצים (המכונה "ארנק ימי") ישנו יותר מצאצא אחד בשקיק הביצה.

==קישורים חיצוניים==

==הערות שוליים==

קטגוריה:טקסונים שתוארו בידי שארל פרדריק ז'ראר
קטגוריה:תריסניים
קטגוריה:מגה-פאונה של האוקיינוס השקט
קטגוריה:בעלי חיים שתוארו ב-1855
תריסנית חלקה ניו זילנדית

תריסנית חלקה ניו זילנדית (שם מדעי: Dipturus innominatus) היא מין של דג סחוס ממשפחת התריסניתיים, החי במי האוקיינוס השקט שלחופי ניו זילנד בעומק 15 עד 1,300 מטרים מפני הים.

תריסנית זו בעלת שוליים משולשים עם חוטם מוארך וסנפירי חזה רחבים ומעוינים עם סנפירי שת מעוגלים וקטנים יותר. הזכרים קטנים יותר מהנקבות ויכולים להגיע עד לאורך 93 סנטימטרים בעוד הנקבות הגדולות יכולות להגיע לאורך 113 סנטימטרים ואף לאורך 158 סנטימטרים ומשקל של 70 קילוגרם. נטען אף לא הוכח שהם יכולים להגיע גם לאורך 240 סנטימטרים. צבע התריסנית אפור כהה עם כתמים כהים וצידם התחתון אפור בהיר עד לבן. הם בעלי עור נוקשה וישנם דוקרנים סביב הזנב.

התריסנית שוכנת סמוך לקרקעית הים ומדפי יבשה עד לעומק 1,300 מטרים מפני הים, לרוב בעומקים. היא נמצאת בעיקר סביב חופי ניו זילנד ואיי סנארס ומספר מדפי יבשה בקרבתם במים הממוזגים של דרום האוקיינוס השקט.

התריסנית מחטטת בבוץ הימי בחיפוש אחר סרטנים שונים ודגי גרם כמו בקליים. היא עצמה יכולה להיטרף בידי כלבי ים שונים. היא גם נידוגה בידי האדם וכן נתפסת ברשתות. עם זאת היא איננה בסכנת הכחדה.

==קישורים חיצוניים==

==הערות שוליים==

קטגוריה:תריסניים
קטגוריה:מגה-פאונה של האוקיינוס השקט
יחסי בוסניה והרצגובינה – סין

יחסי בוסניה והרצגובינה–סין הם יחסי החוץ בין בוסניה והרצגובינה לבין הרפובליקה העממית של סין.

== סקירה כללית ==
ב-22 במאי 1992 הצביעה סין בעד קבלת בוסניה והרצגובינה לאו"ם, ושתי המדינות כוננו יחסים דיפלומטיים ב-3 באפריל 1995. בוסניה והרצגובינה חתמה על הסכם פטור ויזה הדדי עם הרפובליקה העממית של סין ב-28 בנובמבר 2017, שנכנס לתוקף ב-29 במאי 2018.

== יחסים כלכליים ==
על פי נתונים סטטיסטיים של המינהל הכללי של המכס של הרפובליקה העממית של סין, היקף הסחר בין סין לבוסניה והרצגובינה הסתכם בשנת 2019 ב-190 מיליון דולר, גידול של 1.9% בשנה, מתוכם הייצוא הסיני היה 110 מיליון דולר. גידול של 3.5% לעומת השנה שקדמה לה והיבוא היה 80 מיליון דולר, ירידה של 0.5% לעומת השנה שקדמה לה. בחודשים ינואר–אוגוסט 2020 היקף הסחר הבילטרלי הסתכם ב-130 מיליון דולר, ירידה של 0.5 אחוזים לעומת השנה שקדמה לה, מתוכם ייצאה סין 0.87 מיליארד דולר, עלייה של 3.4% ויבוא של 0.43 מיליארד דולר, ירידה של 7.6% לעומת השנה שקדמה לה. בנובמבר אותה שנה אירחה בוסניה והרצגובינה את ועידת שיתוף הפעולה החדשנית בין סין וארצות הברית. באפריל 2019 שימשה סין כאורחת הכבוד בתערוכת מוסטאר.

== נציגויות דיפלומטיות ==
* בוסניה והרצגובינה מחזיקה בסין שגרירות בבייג'ינג.
* סין מחזיקה בבוסניה והרצגובינה שגרירות בסרייבו.

== הערות שוליים ==
מוחמד קליל טראורה

מוחמד קליל טראורה (בצרפתית: Mohamed Kalil Traoré; נולד ב-9 ביולי 2000) הוא כדורגלן גינאי, המשחק בעמדת הבלם.

==קריירה==
טראורה, התחיל את הקריירה שלו בקבוצה הבוגרת של קמסאר מגינאה, בה שיחק עונה אחת.

ב-13 ביולי 2021, טראורה חתם לחמש שנים בהפועל תל אביב. ב-7 בנובמבר הורחק בדרבי נגד מכבי תל אביב, במשחק שנגמר בתיקו 1-1.

בקיץ סיכם בלוקומוטיב פלובדיב מליגת העל הבולגרית.

ב-19 בינואר 2021, טראורה ערך את הופעת הבכורה שלו בנבחרת גינאה, בניצחון 0-3 נגד במסגרת אליפות האומות האפריקאיות.

==קישורים חיצוניים==

==הערות שוליים==

קטגוריה:כדורגלנים גינאים
קטגוריה:בלמי כדורגל גינאים
קטגוריה:כדורגלני הפועל תל אביב
קטגוריה:כדורגלני נבחרת גינאה
קטגוריה:כדורגלנים זרים בישראל
קטגוריה:ספורטאים גינאים בישראל
קטגוריה:גינאים שנולדו ב-2000
ניקולה צ'ירקוביץ'

ניקולה צ'ירקוביץ (בסרבית: Никола Ћирковић; נולד ב-4 בדצמבר 1991) הוא כדורגלן סרבי, המשחק בעמדת המגן הימני במלאדוסט לוצ'אני.

==קריירה==
צ'ירקוביץ' החל את הקריירה שלו במחלקת הנוער של בוראץ' צ'אצ'אק. בקיץ הצטרף למטלאץ. ב-30 באוקטובר 2010 ערך צ'ירקוביץ' את הופעת הבכורה שלו בקבוצה, בהפסד 1–3 ליאבור איבנייצה. אף על פי ששיחק כקשר כנף, הייתה עונת עונת השיא שלו בקריירה, כאשר כבש 12 שערים ב-33 משחקי ליגה.

בקיץ חתם צ'ירקוביץ' במינסק מליגת העל הבלארוסית, אך שוחרר ממנה כעבור כחודש, כאשר שותף בשני משחקי גביע בלבד, וחתם בווז'דובאץ מליגת העל הסרבית. ב-27 בספטמבר 2015 הבקיע צ'ירקוביץ' את שער הבכורה שלו בליגה הסרבית, בהפסד 1–2 לפרטיזן בלגרד.

ב-29 בספטמבר 2016 ערך צ'ירקוביץ' את הופעת הבכורה שלו בנבחרת סרביה, בהפסד 0–3 ל.

בקיץ חתם צ'ירקוביץ' בצ'וקריצ'קי.

בקיץ סיכם צ'ירקוביץ' בבני סכנין מליגת העל. ב-3 בפברואר 2022 חתם במועדון ספורט כפר קאסם.

ב-26 ביולי 2022 חזר לסרביה וחתם במלאדוסט לוצ'אני.

==קישורים חיצוניים==

==הערות שוליים==

קטגוריה:כדורגלנים סרבים
קטגוריה:מגני כדורגל סרבים
קטגוריה:כדורגלני מינסק
קטגוריה:כדורגלני ווז'דובאץ
קטגוריה:כדורגלני צ'וקריצ'קי
קטגוריה:כדורגלני בני סכנין
קטגוריה:כדורגלני מועדון ספורט כפר קאסם
קטגוריה:כדורגלני נבחרת סרביה
קטגוריה:כדורגלנים זרים בישראל
קטגוריה:ספורטאים סרבים בבלארוס
קטגוריה:ספורטאים סרבים בישראל
קטגוריה:סרבים שנולדו ב-1991
בית הספר שמוניס למחקר ביו-רפואי וחקר הסרטן

בית הספר שמוניס למחקר ביו-רפואי וחקר הסרטן הוא בית ספר מחקרי המשתייך לפקולטה למדעי החיים באוניברסיטת תל אביב, והוא מאגד את החוקרים העוסקים בפיתוח תרופות חדשות ואמצעי טיפול מתקדמים לסרטן ולמחלות אחרות, בהן מגפת הקורונה. בית הספר הוקם באוגוסט 2020 על בסיס תרומת הזוג ולד וסנה שמוניס<ref></ref>.

== הקמת בית הספר ==
בית הספר מהווה קורת גג לחוקרים ותיקים וצעירים כאחד, והוא איחוד של שתי מחלקות בפקולטה למדעי החיים - המחלקה לאימונולוגיה ולחקר התא, והמחלקה למיקרוביולוגיה ולביוטכנולוגיה. הקמת בית הספר היא חלק מחזונו של נשיא אוניברסיטת תל אביב, פרופ' אריאל פורת, לארגן את האוניברסיטה במתכונת של בתי ספר, שהם היחידות המרכיבות פקולטות.

== המחקר בבית הספר ==
מסגרת בית הספר מאפשרת יצירת קשרים אינטר-דיסציפלינריים בין חוקרים המגיעים מתחומי מחקר שונים.

כיום, בית הספר מכשיר תלמידים לתארים מתקדמים ובהם תלמידים בתר-דוקטוריים מחוץ לישראל. בעתיד מתוכננת הענקתו של פרס חדש, אף הוא על שם הזוג שמוניס, למחקר מצטיין בתחומי הביו-רפואה וחקר הסרטן.

בראש בית הספר עומדת פרופ' ענת הרשקוביץ, מיקרוביולוגית מולקולרית.

== קישורים חיצוניים ==

*

== הערות שוליים ==

קטגוריה:אוניברסיטת תל אביב: בתי ספר
קטגוריה:אוניברסיטת תל אביב: יחידות מחקר
קטגוריה:חקר הסרטן
ריצ'רד גדזה

ריצ'רד גדזה (באנגלית: Richard Gadze; נולד ב-23 באוגוסט 1994) הוא כדורגלן גנאי, המשחק בעמדת החלוץ בסומאגיט.

==קריירה==
גדזה, התחיל את הקריירה שלו בקבוצת הכדורגל אבוסוה דווארפס. ב-7 באוקטובר 2012, גדזה ערך את הופעת הבכורה שלו בקבוצה בתיקו 1-1 נגד ברקום ארסנל.

ב-9 בספטמבר 2015, גדזה חתם בדלהי דינמוס מהסופר ליג ההודי. ב-14 באוקטובר, גדזה הבקיע את שער הבכורה שלו בקבוצה בניצחון 1-2 נגד פונה סיטי.

ב-25 בינואר 2016, גדזה הושאל לה.י.ק. הלסינקי מליגת העל הפינית, במדיה שיחק עד ל-7 בספטמבר. ב-1 בפברואר 2017, גדזה הושאל לזירה מליגת העל האזרית עד לסיום העונה, אז חתם על חוזה בקבוצה.

ב-11 ביולי 2018, גדזה חתם בוולנטר מליגת העל הרומנית. כעבור שנה, גדזה חזר לקדנציה שנייה בזירה וחתם לחמש שנים במועדון.

ב-7 באוגוסט 2020, גדזה חתם בשריף טירספול מליגת העל המולדובית.

ב-23 ביוני 2021, גדזה חתם בבני סכנין מליגת העל, אך שוחרר ממנה אחרי שרשם שני הופעות בלבד בגביע הטוטו.

בינואר חתם בשייח ראסל מליגת העל הבנגלית.

ב-30 באוגוסט 2013, גדזה ערך את הופעת הבכורה שלו בנבחרת גאנה, בהפסד 1-0 ל.

==קישורים חיצוניים==

==הערות שוליים==

קטגוריה:כדורגלנים גנאים
קטגוריה:חלוצי כדורגל גנאים
קטגוריה:אקרה: כדורגלנים
קטגוריה:כדורגלני אודישה
קטגוריה:כדורגלני ה.י.ק. הלסינקי
קטגוריה:כדורגלני זירה
קטגוריה:כדורגלני וולונטר
קטגוריה:כדורגלני שריף טירספול
קטגוריה:כדורגלני בני סכנין
קטגוריה:כדורגלני סומגאיט
קטגוריה:כדורגלני נבחרת גאנה
קטגוריה:כדורגלנים זרים בישראל
קטגוריה:ספורטאים גנאים בהודו
קטגוריה:ספורטאים גנאים בפינלנד
קטגוריה:ספורטאים זרים באזרבייג'ן
קטגוריה:ספורטאים גנאים ברומניה
קטגוריה:ספורטאים זרים במולדובה
קטגוריה:ספורטאים גנאים בישראל
קטגוריה:ספורטאים זרים בבנגלדש
קטגוריה:גנאים שנולדו ב-1994
אופיר דיין

אופיר דיין (נולדה ב-12 במרץ 2000) היא מתעמלת אמנותית ישראלית. ייצגה את ישראל באולימפיאדת טוקיו (2020) בתור קפטנית נבחרת ישראל בהתעמלות אמנותית.

המאמנת האישית שלה היא אירה ויגדורצ'יק, והמאמנות הקבוצתיות שלה הן אירה ויגדורצ'יק, נועה קדוש ורחלי ויגדורצ'יק.<ref name=":0"></ref>

== ביוגרפיה ==
דיין נולדה בשנת 2000. אביה הוא שחקן הכדוריד דורון דיין. לפני שהחלה להתאמן בהתעמלות אמנותית, היא התאמנה בהתעמלות מכשירים. בגיל 11 היא החלה להתאמן בהתעמלות אמנותית.<ref name=":0" />

בשנת 2015 זכתה במקום השלישי באליפות אירופה לנערות שהתקיימה במינסק שבבלארוס.<ref name=":0" />

בשנת 2019 בתחרויות גביע העולם הגיעה למקום השלישי בתחרות שנערכה בפזארו שבאיטליה, למקום השישי בקרב רב ולמקומות הרביעי והשישי בגמרים בבאקו, בירת אזרבייג'ן, למקום הראשון בקרב רב ופעמיים למקום שני בגמרים בקלוז'-נאפוקה שברומניה, ולמקום השלישי בתחרות בקאזאן שברוסיה.<ref name=":0" />

בשנת 2021 זכתה המתעמלת דיין במקום הראשון בקרב רב הקבוצתי ובמקום השני במדינתי באליפות אירופה שנערכה בקייב אשר באוקראינה.<ref name=":0" />

דיין ייצגה את נבחרת ישראל באולימפיאדת טוקיו (2020)<ref name=":0" /> לצד יוליאנה טלגין, קארין וקסמן, יאנה קרמרנקו ונטלי רייץ. באולימפיאדה העפילה הנבחרת עם דיין לגמר מהמקום הרביעי, וסיימה בו במקום השישי.

==קישורים חיצוניים==

* [https://www.facebook.com/ofir.dayan.777 אופיר דיין] ברשת החברתית פייסבוק

== הערות שוליים ==

קטגוריה:מתעמלות אומנותיות ישראליות
קטגוריה:משתתפים ישראלים באולימפיאדת טוקיו (2020)
קטגוריה:בוגרות תיכון עמית עמל (ראשון לציון)
קטגוריה:בוגרי תיכון עמית עמל (ראשון לציון)
קטגוריה:ישראלים שנולדו ב-2000
קטגוריה:ישראליות שנולדו ב-2000
קטגוריה:מתעמלות אומנותיות ישראליות באולימפיאדת טוקיו (2020)
קארין וקסמן

קארין וקסמן (נולדה ב-16 בדצמבר 2001) היא מתעמלת אמנותית ישראלית. ייצגה את ישראל באולימפיאדת טוקיו (2020) במסגרת נבחרת ישראל בהתעמלות אמנותית.

מאמנה האישי הוא אריה טפלובה ומאמנותיה הקבוצתיות הן אירה ויגדורצ'יק, נועה קדוש ורחלי ויגדורצ'יק.<ref name=":0"></ref>

== ביוגרפיה ==
וקסמן נולדה בשנת 2001. בגיל 4 החלה להתאמן בהתעמלות אמנותית. טרם החלה להתאמן למדה במשך כשנה ריקודים סלוניים.<ref name=":0" />

בשנת 2018 היא הצטרפה לנבחרת ישראל לבוגרים בהתעמלות אמנותית.<ref name=":0" />

בשנת 2020 זכתה במדליית זהב בקרב רב ובמדליית כסף מדינתית באליפות אירופה שהתקיימה בקייב שבאוקראינה.<ref name=":0" />

בשנת 2021 זכתה וקסמן במדליית הארד בקרב רב הקבוצתי ובמדליית ארד מדינתית באליפות אירופה שהתקיימה בוארנה אשר בבולגריה.<ref name=":0" />

וקסמן ייצגה את נבחרת ישראל באולימפיאדת טוקיו (2020),<ref name=":0" /> לצד אופיר דיין, יוליאנה טלגין, יאנה קרמרנקו ונטלי רייץ.

==קישורים חיצוניים==

* [https://www.kan-ashdod.co.il/sport/103447 שוות זהב: ריאיון מיוחד עם אלופות אירופה מאשדוד]

== הערות שוליים ==

קטגוריה:משתתפים ישראלים באולימפיאדת טוקיו (2020)
קטגוריה:ישראליות שנולדו ב-2001
קטגוריה:ישראלים שנולדו ב-2001
קטגוריה:מתעמלות אומנותיות ישראליות באולימפיאדת טוקיו (2020)
קטגוריה:מתעמלות אומנותיות ישראליות
ספרכיוס

נהר ספרכיוס (ביוונית Σπερχειός; בלטינית: Spercheus) הוא נהר בפתיוטיס' במרכז יוון. אורכו <ref>[http://www.statistics.gr/documents/20181/1515741/GreeceInFigures_2018Q1_EN.pdf/e90e9c60-ed92-40a7-a1e0-9a58d542d596 Greece in Figures January - March 2018], p. 12</ref>. אגן הניקוז שלו הוא <ref>[http://www.ypeka.gr/LinkClick.aspx?fileticket=T4DDG1hqQMY%3D&tabid=252&language=el-GR Preliminary Flood Risk Assessment], Ministry of Environment, Energy and Climate Change, p. 61</ref>. הנהר היה נערץ באופן אלילי בדת היוונית העתיקה ומופיע במיתולוגיה היוונית.

בעת העתיקה, העמק העליון שלו היה ידוע בכינוי Ainis. ב&nbsp;997, התרחש בשטחו קרב ספרצ'יוס, שהסתיים בפלישות בולגריות לאימפריה הביזנטית.

== נהר ==
הנהר מתחיל בהרי טימפריסטוס בגבול עם אווריטניה ונשפך מזרחה דרך הכפר אגיוס גאורגיוס טימפריסטו ונכנס למישור רחב. זורם לאורך העיירות מקרקומי ולייאנוקלדי, ומדרום לבירת פטיוטידן לאמיה. הנהר זורם באזור ביצות לשעבר, שפותחו לחקלאות. הנהר נשפך למפרץ מאלי בים האגאי דרום-מזרחית ללאמיה.

בעת העתיקה, שפך הנהר היה האתר של אנטיקירה, שהיה מפורסם בגלל הסיבוב השחור - לבן שלו.

==קישורים חיצוניים==

==הערות שוליים==

קטגוריה:יוון: נהרות ונחלים
יוליאנה טלגין

יוליאנה טלגין (נולדה ב-22 במרץ 2002) היא מתעמלת אמנותית ישראלית. ייצגה את ישראל באולימפיאדת טוקיו (2020) במסגרת נבחרת ישראל בהתעמלות אמנותית.

מאמנתה האישית היא אלה סמופלוב ומאמנותיה הקבוצתיות הן אירה ויגדורצ'יק, נועה קדוש ורחלי ויגדורצ'יק.<ref name=":0"></ref>

== ביוגרפיה ==
טלגין נולדה בשנת 2002. היא החלה להתאמן בהתעמלות אמנותית בגיל 4.<ref name=":0" />

בשנת 2017 זכתה במדליית ארד באליפות אירופה לנוער שהתקיימה בבודפשט שבהונגריה.<ref name=":0" />

בשנת 2019, באליפות העולם שהתקיימה בבאקו שבאזרבייג'ן, זכתה במדליית כסף במקצה הקרב רב.<ref name=":0" />

בשנת 2020 היא זכתה במדליית זהב בקרב רב ובמדליית כסף מדינתית באליפות אירופה שנערכה בקייב, בירת אוקראינה.<ref name=":0" />

בשנת 2021, באליפות אירופה שהתקיימה בעיר וארנה שבבולגריה זכתה במדליית ארד קבוצתית ובמדליית ארד מדינתית בקרב רב.<ref name=":0" />

טלגין ייצגה את נבחרת ישראל באולימפיאדת טוקיו (2020)<ref name=":0" />, לצד אופיר דיין, קארין וקסמן, יאנה קרמרנקו ונטלי רייץ.

==קישורים חיצוניים==

== הערות שוליים ==

קטגוריה:מתעמלות אומנותיות ישראליות
קטגוריה:משתתפים ישראלים באולימפיאדת טוקיו (2020)
קטגוריה:ישראליות שנולדו ב-2002
קטגוריה:ישראלים שנולדו ב-2002
קטגוריה:מתעמלות אומנותיות ישראליות באולימפיאדת טוקיו (2020)
Tymfristos

הר טימפריסטוס (יוונית Τυμφρηστός) הוא הר בחלק המזרחי של אבריטניה, ובחלק המערבי של פתיוטיס, יוון. ההר הוא חלק מרכס הרי פינדוס. גובה הפסגה הגבוהה ביותר שלו, ולוצ'י (Βελούχι), הוא 2,315 מ'.<ref></ref>

ההרים הקרובים ביותר הם Kaliakouda ו- Panaitoliko מדרום, ורדוסיה מדרום מזרח והרי Agrafa מצפון. ההר מנוקז על ידי נהר הספרצ'יוס ממזרח ועל ידי יובלי האכלואוס ממערב.

השם ולוצ'י מגיע מוולוס שפירושו חץ, שכן הקשתים האתוליים היו ידועים כמי שהטרידו את הפרסים הפולשים עם הקשתות המפורסמות שלהם. (אמנות המלחמה היוונית והמקדונית, מאת FE Adcock 1962).

בחלק התחתון של ההר ישנם יערות, האזורים הגבוהים יותר מאופינים בקרקע. העיירה הקרובה ביותר היא קרפניסי שנמצאת מדרום מערב. כפרים אחרים הם טימפריסטוס ואגיוס ג'ורג'יוס טימפריסטו ממזרח. הדרך הלאומית היוונית 38 (אגריניו - קרפניסי - למיה) עוברת מדרום להר.

== קישורים חיצוניים ==

* [https://greekmountainflora.info/timfristos-velouchi-flora/ צמחיית ההרים היוונית]
קטגוריה:יוון: הרים

== הערות שוליים ==
דוד בן יהודה החסיד

רבי דוד בן יהודה החסיד היה מראשוני המקובלים בימי הביניים, ומחבר ספרי קבלה.

== ביוגרפיה ==
לא ידועים פרטים על תולדותיו, במחקרים בעבר שיערו שהוא אשכנזי וזאת על סמך הייחוס שלו לרבי יהודה החסיד אך מכיוון שייחס לרבי יהודה החסיד דברי קבלה ספרדים שיער שלום שהוא רבי יהודה החסיד אחר ולא רבי יהודה החסיד המפורסם, ועל כן סבר שלום שהוא ספרדי שנדד באשכנז.

בעבר נטען שהוא נכד הרמב"ן, וזאת מתוך דבריו בפירושו לאלפא ביתא, גרשם שלום הקשה שבספרו אור זרוע הוא לא מציין לייחוס זה, תלמידיו הוכיחו שיחוס ספר זה לרבי דוד מפוקפק, ואף שורות אלו הן הוספת המגיה, ועל כן טענה זו אינה מוסמכת.

רבי דוד הוא מן המחברים הראשונים אחרי התגלות ספר הזוהר ובכתביו מצויים תרגומים רבים של ספר הזוהר.

רבי דוד עמד בראש חוג מקובלים זאת נלמד מן העובדה שאת ספריו חיבר בשביל תלמידיו או חבריו.

משה אידל טען שהוא אביו של המושג אדם קדמון.

== חיבוריו ==
* מראות הצובאות - פירוש על התורה על פי תורת הסוד נדפס על ידי דניאל מט The book of mirrors, שיקגו 1982.
*ספר הגבול - הפירוש הראשון לאדרא רבא, נדפס על ידי עמוס גולדרייך, הספר נדפס גם על ידי בן ציון כהן ניו יורק 2016.
* אור זרוע פרוש על פי תורת הסוד לסדר התפילות, נדפס על ידי בן ציון כהן, בשלושה חלקים פירוש הגדה של פסח, פירוש על פרקי אבות, ופירוש המחזור ניו יורק תשס"ט.
*מאמר על סודות האלפא ביתא - פירוש על פי תורת הסוד על צורת האותיות והתגים, אפרים קופפר הוכיח שמחבר הספר הוא רבי יום טוב ליפמן מילהויזן, לעומתו אפרים גוטליב הצביע על פירוש אחר של רבי דוד לסודות האלפא ביתא, פירוש זה נדפס על ידי אידל.
* ספר המרכבות, נדפס על ידי יהודה אוהד תורג'מן, בתוך: הקבלה הנבואית חלק ב, הוצאת מכון חכמי ירושלים והמערב, ירושלים 2020.
* בעבר יוחס לו ספר לבנת הספיר אך גרשום שלום ואחרים הוכיחו שהוא לרבי יוסף אנג'לט.
כמו כן חיבר פירוש על מעשה מרכבה, פירוש לספר היצירה, וספר בשם מעשה בראשית רבא וזוטא - פירוש על פי תורת הסוד למעשה בראשית, אשר לא נדפסו.

== לקריאה נוספת ==
* משה אידל, "טעמי העופות הטמאים" לר' דוד בן יהודה החסיד ומשמעותם, עלי שפר (רמת גן, תש"ן), ע' 11–27.
* יהודה ליבס, ר' דוד בן יהודה החסיד, מחקרי ירושלים במחשבת ישראל כרך ח, תשמ"ט, ע' 54–68.
* עמוס גולדרייך, ספר הגבול לר' דוד בן יהודה החסיד (דרכי עיבוד של טכסט זוהרי דור אחרי הופעת הזוהר), עבודה לשם קבלת תואר מוסמך, אוניברסיטת תל אביב, תשל"ב.
==קישורים חיצוניים==
*גרשם שלום, [http://bookreader.nli.org.il/NliBookViewer/?ie_pid=IE39539943&_gl=1*14tioae*_ga*NDk5OTg0NTU0LjE2MjYyODg2Mzg.*_ga_8P5PPG5E6Z*MTYyNjY5NTA1MS42LjEuMTYyNjY5NjIzNi41OA..&_ga=2.59126381.1130610879.1626610053-499984554.1626288638#page/n0/mode/2up רבי דוד בן יהודה החסיד נכד הרמב"ן], קריית ספר ד, תרפ"ז-תרפ"ח, עמ' 302–327, ([https://forum.otzar.org/download/file.php?id=103432 להורדה]) נדפס גם בתוך ספר מחקרי קבלה בעריכת יוסף בן-שלמה, תל אביב, תשנ"ח.
* משה אידל, [https://www.zefat.ac.il/media/3608/עוד-על-ר-דוד-בן-יהודה-החסיד-והארי.pdf עוד על ר' דוד בן יהודה החסיד והאר"י], דעת, חוב' 7 (תשמ"א), עמ' 69–71.
* 
* משה אידל, [https://www.jstor.org/stable/26223234 פירוש נוסף לאלף בית של ר' דוד בן יהודה החסיד וספר התמונה], עלי ספר, כו-כז ירושלים תשע"ז, 237-246.
* 
*

==הערות שוליים==

קטגוריה:רבנים ספרדיים
קטגוריה:ראשוני המקובלים בימי הביניים
קטגוריה:מחברי ספרי קבלה
יונדאי אלנטרה N

יונדאי אלנטרה N (באנגלית: Hyundai Elantra N) היא מכונית ספורט במרכב סדאן בעלת חמישה מקומות ישיבה, שמיוצרת על ידי יונדאי N משנת 2021. היא הוצגה ביולי 2021<ref></ref><ref></ref>. היא מהווה כגרסת הספורט של יונדאי אלנטרה<ref></ref>, ומיוצרת על ידי חטיבת הביצועים של יונדאי, יונדאי N. ב-19 באוגוסט 2021 הציגה יונדאי N את האלנטרה N לשוק האמריקאי<ref></ref>.

== עיצוב ==
העיצוב החיצוני מציג את העיצוב של הגרסה הרגילה אך מציג אלמנטים ספורטיבים רבים, כדוגמת: פגוש קדמי ואחורי בעיצוב ספורטיבי, כנף אחורית קטנה, עיצוב "אגרסיבי" יותר וחד, קימורים בבטן המכונית. פנים המכונית מעוצב כמו הגרסה הרגילה אך גם כאן מציג אלמנטים ספורטיביים רביים, כדוגמת לוח מחוונים ומסך מגע המציג את המולטימדיה תחת מסגרת אחת בעיצוב ספורטיבי (בגרפיקה), ישנה מחיצה מפלסטיק המפרידה בין הנהג לנוסע שלידו.

== מפרט טכני ==
היא כוללת מנוע בנזין I4 צילינדרים בנפח 2.0 ליטר טורבו המספק כ-280 כ"ס<ref></ref> ומומנט מרבי של 40 קג"מ בין 1,950-4,600 סל"ד. תיבת הילוכים כפולת מצמדים בעלת שמונה הילוכים או תיבת הילוכים ידנית בעלת שישה הילוכים. היא מאיצה מ-0 ל-100 קמ"ש בתוך 5.3 שניות ומגיעה למהירות מרבית מוגבלת אלקטרונית של 250 קמ"ש.

== גלריה ==
<gallery widths="220" heights="135">
קובץ:Hyundai Avante N CN7 black test car (5).jpg|מבט קדמי
קובץ:Hyundai Avante N CN7 black test car (3).jpg|מבט אחורי
</gallery>

== קישורים חיצוניים ==

* 
== הערות שוליים ==

אלנטרה N
קטגוריה:מכוניות ספורט
קטגוריה:דגמי מכוניות שהושקו ב-2021
קטגוריה:כלי רכב המורכבים בארצות הברית
קטגוריה:כלי רכב המיוצרים בסין
קטגוריה:כלי רכב המיוצרים בקוריאה הדרומית
קטגוריה:מכוניות סדאן
אדלייד אלסופ רובינאו

אדלייד אלסופ רובינאו (באנגלית: Adelaide Alsop Robineau; 1865 – 1929) הייתה ציירת וקדרית אמריקאית, ונחשבת לאחת מבכירי מעצבי הקרמיקה בתקופתה.<ref>Tapp, Barbara S., ed. "Top Treasures of the Century." Art & Antiques special issue, March 2000</ref><ref></ref>

== ביוגרפיה ==
אדלייד אלסופ נולדה בשנת 1865 במידלטאון, קונטיקט.<ref>"Adelaide Alsop Robineau". Encyclopædia Britannica, 1911.</ref> היא פיתחה עניין מוקדם בציור והן בעיסוק פופולרי באותה עת - ציור על קרמיקה. כצעירה סייעה בפרנסת משפחתה על ידי הוראת רישום בפנימייה בה הייתה בעבר סטודנטית.<ref name="Shrimpton, Louise 1910 pp. 57">Shrimpton, Louise (January 1910). "An Art Potter and Her Home". Good Housekeeping. Vol. 50 no. 1. pp. 57–63.</ref> במהלך חופשת קיץ אחת היא נרשמה לבית הספר של הצייר ויליאם מריט צ'ייס, הניסיון היחיד שלה בהשתלמויות בציור ורישום. בהמשך למדה קרמיקה אצל צ'ארלס בינס באוניברסיטת אלפרד .

בשנת 1899 היא התחתנה עם סמואל רובינאו, מומחה לקרמיקה צרפתי שהיה גם עורך כתב עת מקצועי בנושא. לזוג נולדו שלושה ילדים.

== קדרות ==
בשנת 1899 השיקו רוביניו ובעלה את כתב העת "סטודיו לקרמיקה", לקדרים ואמני קרמיקה שהופיע בדפוס עד 1919.<ref></ref> תוך מספר שנים הפך סמואל רובינאו לעורך היחיד של המגזין. בערך באותה תקופה עברו בני הזוג לסירקיוז, ניו יורק, שם תוכנן ביתם על ידי האדריכלית קתרין באד. מאוחר יותר בנתה רוביניו סטודיו קרמיקה ליד הבית. היא לימדה ציורי חרס וכלי חרסינה בבית הספר שלה, ומכרה חרסינה מצוירת, צבעי מים וקרמיקה.

רובינאו החלה לייצר ברצינות קרמיקה בסביבות 1901, אז כבר היה לה מוניטין של ציירת חרסינה. היא השתכנעה שציור מעל הזיגוג - טכניקה נפוצה - היא גישה שגויה והחלה להתנסות בטכניקות אחרות. היא עבדה בעיקר בפורצלן, והתנסתה בחימר אמריקאי כדי ליצור חרסינה אמיתית. היא גם התנסתה במגוון רחב של צורות, קישוטים וזיגוגים, תוך שימוש תכוף בזיגוג צבעוני וססגוני. עבודתה הבוגרת מציגה השפעות של אר-נובו ושל אמנות יפנית בשימוש באלמנטים בוטניים ובעלי חיים מסוגננים.<ref name="Shrimpton, Louise 1910 pp. 57"/>

בתקופה בה ציירי חרסינה רבים עבדו עם חומרים וכלים קנויים, היא טיפלה בעצמה בכל שלבי התהליך, החל מעיצוב הכלים וכלה בצביעה. חלק מעבודות שלה היו כה עדינות עד שהשתמשה במחטים כדי להשיג את האפקט הרצוי.

רובינאו לימדה באוניברסיטת סירקיוז (1920–1929) והן באקדמיה לאמנות של אוניברסיטת העם, מוסד שהקים אדוארד גרדנר לואיס במיזורי.

לפני מותה בשנת 1929, היא עיצבה כד המחזיק כעת את אפרם של רובינאו ושל בעלה בסירקיוז, ניו יורק.

עבודותיה נמצאות באוסף של מוזיאון מטרופוליטן לאמנות, מוזיאון אברסון לאמנות, מכון לאמנויות דטרויט, מוזיאון קרנברוק לאמנות, ומוסדות אחרים.

== גלריה ==
<gallery mode="packed" heights="180">
File:Vase MET DP116162.jpg

File:Bottle MET DP130430.jpg

File:Bowl MET DT203 (cropped).jpg

File:Vase MET L.2009.22.228 (cropped).jpg
</gallery>
== קישורים חיצוניים ==

== הערות שוליים ==

קטגוריה:ציירות אמריקאיות
קטגוריה:ציירים אמריקאים
קטגוריה:אמריקאיות שנולדו ב-1865
קטגוריה:אמריקאים שנולדו ב-1865
קטגוריה:אמריקאים שנפטרו ב-1929
קטגוריה:אמריקאיות שנפטרו ב-1929
אגפית נטלנסיס

אגפית נטלנסיס (שם מדעי: Gymnura natalensis) היא מין בטאי ממשפחת האגפיתיים, החיה בימים הטרופיים של האוקיינוס ההודי ודרום-מזרח האוקיינוס האטלנטי לחופי אפריקה בטנזניה, מוזמביק, נמיביה, דרום אפריקה ואולי גם קניה. אגפית זו תוארה למדע ב-1911 בידי החוקר הסקוטי ג'ון גילכריסט והחוקר הדרום-אפריקאי ויליאם וורדלאו תומפסון .

לרוב האגפית חיה בים הפתוח, בלגונות ובשוניות אלמוגים לאורך החופים בעומק של 20 עד 100 מטרים, אך גם עולה לשפכי נהרות לאורך אפריקה.

האגפית היא בטאי בעל סנפירי חזה ארוכים ורחבים בעלי מבנה דמוי פרפר והיא יכולה להגיע לאורך 250 סנטימטרים ולמשקל 82.6 קילוגרם, אך נפוצה יותר באורך 150 סנטימטרים. הזנב שלה קצר והחוטם רחב עם קצה קהה ופונה מעלה. השיניים שלה קטנות ומחודדות וסנפירי האגן קטנים ומעוגלים. צבעה חום, אפור או ירוק ועליהם כתמים כהים, כשהזנב מפוספס בשחור.

היא ניזונה ממיני דגי גרם קטנים, תולעים ומסרטנים שהיא תופסת בים הפתוח. היא עצמה נתפסת בידי טורפים כמו כרישים וגם בידי רשתות דיג. עם זאת לא ידוע אם היא בסכנה בטבע.

==קישורים חיצוניים==

==הערות שוליים==

קטגוריה:טקסונים שתוארו בידי ויליאם וורדלאו תומפסון
קטגוריה:טחנאים
קטגוריה:מגה-פאונה של האוקיינוס ההודי
קטגוריה:בעלי חיים שתוארו ב-1911
סנספולקרו

סנספולקרו () היא עיר בטוסקנה שבאיטליה, בנפת ארצו (במור: Arezzo).

לפי המסורת, העיר הוקמה במהלך המאה ה-9 על ידי כמרים שחזרו מארץ ישראל, ובנו כנסייה המוקדשת ללאונרדו הקדוש. שרידי הכנסייה - ניתן לראותם כיום מתחת לקתדרלה של העיר. בכנסייה הייתה ממוקמת אבן, שהובאה מכנסיית הקבר בירושלים (Sansepolcro באיטלקית). בשנת 1012 כבר היה קיים מנזר, וקונרד השני, קיסר האימפריה הרומית הקדושה נתן ליישוב זכויות עיר.

בגלל מיקומה של העיר בצומת דרכים היא הייתה בעלת חשיבות אסטרטגית, והשליטה בה עברה מיד ליד עד שבשנת 1367 אורבנוס החמישי העביר אותה לשליטת משפחת מלטסטה. משפחה זו שלטה במקום זה עד למאה ה-15. בתחילת המאה ה-16 הוקמה במקום דיוקסיה. בשנת 1520 הועמד בראשה לאונרדו טורנאבוני ובהמשך תפקיד זה הועבר למספר נציגים ממשפחתו. הדיוקסיה בוטלה בשנת 1986 והאזור אורגן מחדש.

בעיר נולד ופעל פיירו דלה פרנצ'סקה, אשר יצירותיו מוצגות כיום במוזיאון מקומי ולצד יצירות של לוקה סיניורלי.

כלכלת העיר מבוססת בעיקר על עיבור תוצרת חקלאית מכפרי הסביבה.

==ערים תאומות==
* 
* 
* 

==קישורים חיצוניים==

* 

קטגוריה:טוסקנה: ערים
כריס קלייבורן

כריסטופר "כריס" ג'ושון קלייבורן (באנגלית: Kristopher "Kris" Joshon Clyburn; נולד ב-20 באפריל 1996) הוא כדורסלן אמריקאי, המשחק בעמדות הרכז והקלע במכבי ראשון לציון. אחיו הבכור הוא שחקן הפועל חולון בעבר, ויל קלייבורן.

==קריירת מכללות==
קלייבורן נולד ב-20 באפריל 1996 בדטרויט, מישיגן, לדלדרה ג'קסון וויליאם קלייבורן. יש לו שני אחים בשם ויליאם וטרל. קליבורן למד בבית הספר התיכון ברומולוס ברומולוס, מישיגן, וסיים את לימודיו בשנת 2014.

את דרכו במכללות החל קלייבורן בשנת 2015 במכללת ריינג'ר. באותה עונה, הוא שותף ב-38 משחקים והעמיד 14.3 נקודות, 5.2 ריבאונדים, 3.5 אסיסטים ו-1.3 חטיפות בממוצע. הוא זכה בתואר שחקן ההגנה בטקסס. קלייבורן הוביל את המכללה למאזן של 3–35, ולזכייה באליפות לאחר מאזן 0–12.

באפריל 2016, עבר קלייבורן לאוניברסיטת נבדה בלאס וגאס. באותה עונה שותף קלייבורן ב-32 משחקים, מהם פתח ב-22 והעמיד ממוצעים של 7.3 נקודות ו-5.3. קלייבורן הוביל את הקבוצה בריבאונדים עם 170 בסך הכל. שיאי הקריירה שלו כללו 18 נקודות מול אוניברסיטת המדינה של קליפורניה בפרזנו, 13 ריבאונדים מול אוניברסיטת בויס סטייט ו-4 חטיפות מול אוניברסיטת המדינה של קולורדו. במהלך עונתו השלישית במכללות, שותף קלייבורן ב-33 משחקים, בהם העמיד ממוצעים של 7.3 נקודות, 3.2 ריבאונדים ו-1.5 אסיסטים. קלייבורן העמיד שיאי קריירה של 20 נקודות מול אוניברסיטת צפון איווה ו-6 אסיסטים מול אוניברסיטת סן חוזה. במהלך שנתו האחרונה במכללה, הוא שותף ב-31 משחקים בהם העמיד 14.1 נקודות, 5.3 ריבאונדים ו-1.2 אסיסטים בממוצע. הוא נבחר לחמישייה השלישית של הליגה ולחמישיית ההגנה הראשונה.

==קריירה מקצוענית==
בשנת 2019, לאחר שלא נבחר בדראפט ה-NBA, הצטרף קלייבורן למילווקי באקס במסגרת ליגת הקיץ של ה-NBA. ב-16 בספטמבר 2019, חתם קלייבורן באסטוריה בידגושץ' מהליגה הפולנית. הוא שותף בקבוצה ב-21 משחקים, והעמיד בממוצע 15.3 נקודות, 4.6 ריבאונדים, 1.5 אסיסטים ו- 1.5 חטיפות למשחק.

ב-11 ביוני 2020, חתם קלייבורן בצמוקי מינסק מהליגה המאוחדת של VTB. בקבוצה העמיד ממוצעים של 16.1 נקודות, 4.3 ריבאונדים ו-1.4 אסיסטים ב-27.0 דקות למשחק.

ב-14 ביולי 2021, חתם קלייבורן לעונה במכבי ראשון לציון מהליגה הישראלית.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת נבדה בלאס וגאס
קטגוריה:כדורסלני מכבי ראשון לציון
קטגוריה:מישיגן: כדורסלנים
קטגוריה:אמריקאים שנולדו ב-1996
קטגוריה:דטרויט: כדורסלנים
יחסי מלטה–סין

יחסי מלטה–סין הם יחסי החוץ בין מלטה לבין הרפובליקה העממית של סין.

== סקירה כללית ==
שתי המדינות כוננו יחסים דיפלומטיים ב-31 בינואר 1972.
לאחר רעידת האדמה בסצ'ואן בשנת 2008, מלטה שלחה הודעת תנחומים. ראש הממשלה גונזי, היושב ראש גליה וסגן ראש הממשלה ושר החוץ בוקי נסעו לשגרירות סין במלטה כדי להביע את תנחומם; הם סיפקו 100 אוהלים ותרומת 46,000 אירו לסין.
במהלך פינוי אזרחי סין מלוב בפברואר 2011, כמעט 5,000 אזרחים סיניים פונו בבטחה ומסודר דרך מלטה.
שיתוף פעולה רפואי ובריאותי בין סין למלטה החל בשנת 1984. בשנות התשעים הקימה סין את מרכז הרפואה הסיני הראשון באזור הים התיכון ובאירופה ב, ומעניקה טיפול לכמעט 5,000 חולים מדי שנה.

== יחסים כלכליים ==

נכון לפברואר 2017, סין הייתה מקור הייבוא התשיעי בגודלה בשל מלטה ושוק הייצוא ה-13 בגודלו.

מינואר עד פברואר 2017, נפח הסחורות היבוא והיצוא הדו-צדדי בין מלטה לסין עמד על 34.706 מיליון דולר, ירידה של 3.5%. ביניהם, הייצוא של מלטה לסין עמד על 5.838 מיליון דולר, ירידה של 0.2%, המהווה 1.8% מסך הייצוא שלה; היבוא של מלטה מסין היה 28.868 מיליון דולר, ירידה של 4.1% והיווה 3.4% מסך סך היבוא. הגירעון המסחרי של מלטה היה 23.029 מיליון דולר אמריקני, ירידה של 5%.

בשנת 2016, מוצרים מכניים וחשמליים היו הייצוא העיקרי של מלטה לסין, המהווים 80.7% מסך היצוא. המוצרים הנוספים היו פלסטיק וגומי, מזון, משקאות, טבק וסחורות אחרות; הסחורות העיקריות המיובאות מסין במלטה הן 36% מוצרים מכניים וחשמליים, 19.4% מוצרים כימיים ו-7.8% ריהוט צעצועים.

== נציגויות דיפלומטיות ==
* מלטה מחזיקה בסין שגרירות בבייג'ינג.
* סין מחזיקה במלטה שגרירות בוולטה.

== הערות שוליים ==
יאנה קרמרנקו

יאנה קרמרנקו (נולדה ב-11 ביוני 2002) היא מתעמלת אמנותית ישראלית. ייצגה את ישראל באולימפיאדת טוקיו (2020) במסגרת נבחרת ישראל בהתעמלות אמנותית.

קרמרנקו מתאמנת במועדון מכבי אשדוד, כאשר מאמנותיה האישיות הן מריה וויינבלט רביבו ולנה ואסתר ויינבלט ומאמנותיה הקבוצתיות הן אירה ויגדורצ'יק, נועה קדוש ורחלי ויגדורצ'יק.<ref name=":0"></ref>

== ביוגרפיה ==
קרמרנקו נולדה בשנת 2002. היא החלה להתאמן בהתעמלות אמנותית בגיל 6.<ref name=":0" />

בשנת 2016, היא זכתה במקום הרביעי המדיני באליפות אירופה לנערות שהתקיימה בחולון שבישראל.<ref name=":0" />

בשנת 2017, היא זכתה עם קבוצתה במדליית ארד באליפות אירופה לנערות שהתקיימה בבודפשט שבהונגריה.<ref name=":0" />

בשנת 2019, במסגרת תחרויות גביע העולם, זכתה במקום השלישי בגמרים בתחרות בקאזאן שברוסיה.<ref name=":0" />

בשנת 2020 זכתה במדליית זהב בקרב רב ובמדליית כסף מדינתית באליפות אירופה שנערכה בקייב, בירת אוקראינה.<ref name=":0" />

בשנת 2021, באליפות אירופה בעיר וארנה שבבולגריה, זכתה קרמרנקו במדליית ארד קבוצתית ובמדליית ארד מדינתית.<ref name=":0" />

קרמרנקו ייצגה את נבחרת ישראל באולימפיאדת טוקיו (2020)<ref name=":0" />, לצד אופיר דיין, יוליאנה טלגין, קארין וקסמן ונטלי רייץ.

==קישורים חיצוניים==

* [https://www.kan-ashdod.co.il/sport/103447 שוות זהב: ריאיון מיוחד עם אלופות אירופה מאשדוד]

== הערות שוליים ==

קטגוריה:מתעמלות אומנותיות ישראליות
קטגוריה:משתתפים ישראלים באולימפיאדת טוקיו (2020)
קטגוריה:ישראליות שנולדו ב-2002
קטגוריה:ישראלים שנולדו ב-2002
קטגוריה:מתעמלות אומנותיות ישראליות באולימפיאדת טוקיו (2020)
ויל ריימן

ויליאם הנרי ריימן (באנגלית: William Henry Rayman; נולד ב-1 באפריל 1997) הוא כדורסלן אמריקאי-ישראלי, המשחק בעמדת הפאוור פורוורד במכבי תל אביב. 

==קריירת מכללות==
ריימן נולד ב-ניו יורק, ניו יורק, למשפחה ממוצא יהודי. הוא החל את דרכו כששיחק בתיכון ניו המפטון שבניו המפטון, ניו המפשייר.

בשנת 2016, התחייב ריימן לאוניברסיטת קולגייט. בעונתו הראשונה במכללה, שותף ריימן ב-32 משחקים בהם העמיד ממוצעים של 14.6 נקודות ו-4.6 ריבאונדים ב-29.4 דקות. בתום העונה הוא נבחר לחמישיית הרוקיז של הליגה ולרוקי העונה. בעונתו השנייה, שותף ריימן ב-33 משחקים בהם העמיד ממוצעים של 14.7 נקודות ו-6.7 ריבאונדים ב-31.9 דקות. באותה עונה הוא נבחר לחמישייה השנייה של העונה, לחמישייה הראשונה של טורניר האליפות ולחמישייה השנייה של המחוז. בעונתו השלישית, ריימן שיחק ב-35 משחקים בהם העמיד ממוצעים של 13.1 נקודות ו-6.5 ריבאונדים ב-33.1 דקות. הוא נבחר בפעם השנייה ברציפות לחמישייה השנייה של העונה ולחמישייה הראשונה של טורניר האליפות, ובנוסף נבחר לחמישיית ההגנה של העונה. בעונתו האחרונה במכללה, שותף ריימן ב-34 משחקים, בהם העמיד 12.7 נקודות ו-9.0 ריבאונדים ב-33.0 דקות. בתום העונה הוא נבחר בפעם השנייה לחמישייה השנייה של המחוז, לחמישייה הראשונה של העונה ולחמישיית ההגנה.

==קריירה מקצוענית==
בשנת 2020, חתם ריימן בטארטו רוק האסטונית. בקבוצה שותף ב-7 משחקים, בהם העמיד ממוצעים של 23.4 נקודות, 9.7 ריבאונדים, 2.0 אסיסטים ו-1.6 חטיפות למשחק, לפני שעזב בחודש נובמבר.

ב-28 בנובמבר 2020, חתם ריימן בגטינגן מהליגה הגרמנית. חודשיים לאחר מכן הוא עזב את הקבוצה, כשב-8 משחקים בהם שותף הוא העמיד ממוצעים של 4.3 נקודות ו-3.1 ריבאונדים ב-14.0 דקות.

ב-27 בינואר 2021, חתם ריימן בונטספילס הלטבית. ב-12 משחקים בהם שותף בקבוצה, הוא העמיד ממוצעים של 9.0 נקודות ו-5.7 ריבאונדים ב-19.7 דקות.

ב-8 ביולי 2021, חתם ריימן לשנתיים בהפועל חיפה מהליגה הישראלית. בעונתו הראשונה בקבוצה העמיד ממוצעים של 8.7 נק', 3.7 ריבאונדים ו-1.3 אסיסטים ב-21.6 דק' ושותף ב-27 משחקים בליגה הסדירה, בשלב הפלייאוף העמיד ממוצעים של 12 נק' ו-3 ריבאונדים ב-21 דק'.

בעונתו השנייה בחיפה העמיד ממוצעים של 8.5 נק', 4.9 ריבאונדים ו-1.3 אסיסטים ב-25.5 דק' כאשר שותף ב-26 משחקים.

ב-31 ביולי 2023, זומן לראשונה לנבחרת ישראל בכדורסל, לקראת משחקיה במוקדמות הטורניר הקדם אולימפי.

==הערות שוליים==

==קישורים חיצוניים==

קטגוריה:כדורסלנים ישראלים
קטגוריה:כדורסלנים אמריקאים
קטגוריה:כדורסלני אוניברסיטת קולגייט
קטגוריה:כדורסלני גטינגן
קטגוריה:כדורסלני ונטספילס
קטגוריה:כדורסלני הפועל חיפה
קטגוריה:אמריקאים ישראלים
קטגוריה:ישראלים ילידי ארצות הברית
קטגוריה:ישראלים שנולדו ב-1997
דנש פרידמן

דנש פרידמן, (בהונגרית: Friedmann Dénes; בודפשט, 25 במאי 1903 – אושוויץ, יולי 1944) היה הרב של העיר אויפשט, חוקר יודאיקה, עורך העיתון שנספה בשואה.

== ביוגרפיה ==
דנש פרידמן קיבל דוקטורט למדעי הרוח באוניברסיטת בודפשט בשנת 1925 (כיום שמה אוניברסיטת אטווש לוראנד) וקיבל סמיכה לרבנות בבית המדרש לרבנים בבודפשט בשנת 1927. מאותה השנה ועד מותו היה רבה הראשי של העיר אויפשט (אז יישוב עצמאי היום רובע 4 של בודפשט) ומשנת 1939 היה מרצה לתאולוגיה בבית המדרש לרבנים. פרידמן ערך את כתב העת סקירה יהודית-הונגרית ואת נספחיו, לרבות ספר הזיכרון ליובל הקמת בית המדרש לרבנים (בודפשט 1927), את הספר לזכרו של הרב שמעון הבשי, רבה הראשי של פשט (בודפשט 1934) ואת ספר הזיכרון של הרב שמואל קוהן (בודפשט 1941), היה כתב של הלקסיקון היהודי (Jüdisches Lexikon), הלקסיקון יהודי הונגרי והלקסיקון הגדול של רוואי.

יהודי אויפשט, לרבות הרב דנש פרידמן, חבר מועצת היהודים (יודנרט) המקומית, הועברו לגטו בודפשט ולבנייני הטלאי הצהוב בשבוע האחרון של מאי 1944. בשבוע הראשון של יולי גורשו לאושוויץ ברכבות שיצאו מבודהקלאס.<ref> (Nagy Péter Tibor-Troján Anna: Randolph Braham Holocaust monográfiájához készült adatbázis.)</ref>

== עבודותיו ==
* [https://mandadb.hu/tetel/695147/Blau_Lajos_irodalmi_munkassaga היצירה הספרותית של לאיוש בלאו 1886-1926] (בודפשט, 1926)
* Alphabetum Siracidis (עבודת דוקטורט בודפשט 1926)
* [https://mandadb.hu/tetel/683547/A_zsido_irodalom_foiranyai מגמות עיקריות בספרות היהודית] (1928)
* הנחיות להיסטוריוגרפיה יהודית (שנתון האגודה הספרותית יהודית-הונגרית, 1930)
* ההיסטוריה של האגודה לתרבות ציבורית יהודית לאיוש ונטיאנר באויפשט (בודפשט 1937)
* דרכים חדשות להיסטוריוגרפיה יהודית (בודפשט 1943)
* [https://mandadb.hu/tetel/683548/A_zsido_tortenelem_es_irodalom_Kis_Tukre המראה קטנה של ההיסטוריה והספרות היהודית] (בודפשט 1943)

== לקריאה נוספת ==
* ינה וסרמן: יצירתו הספרותית של ד"ר דינש פרידמן. בודפשט, 1943
* פאל גויאש: חייהנם ויצירותיהם של סופרים הונגרים. 1944-1939
* מיהו מי? לקסיקון אנשים בני זמננו. 1937
* [http://mek.oszk.hu/00300/00355/html/index.html לקסיקון ביוגרפי הונגרי]. עורכת ראשית אגנש קניירש. 1967
* פטר דון: סיפורי יהדות הונגריה. לקסיקון האנקדוטות. בודפשט, מכבי, 1997
* לקסיקון יהודי הונגרי. 1929. עורך פטר אויווארי. דנש פרידמן
* ספר זיכרון לרגל יובל 50 לבית המדרש לרבנים בבודפשט 1877–1927. הוצא על ידי לאיוש בלאו, שמעון הבשי, דנש פרידמן. בודפשט, 1927.
* הלקסיקון החדש של רוואי. סקסארד. 
* לקסיקון ביוגרפי של אויפשט. האגודה להגנת העיר אויפשט, 1998
* לקסיקון ביוגרפי הונגרי חדש. עורך ראשי לאסלו מרקו. 2007-2001 

== הערות שוליים ==

קטגוריה:רבנים הונגרים
קטגוריה:נספי השואה
קטגוריה:רבנים נאולוגים
קטגוריה:רבנים שנספו במחנה ההשמדה אושוויץ
קטגוריה:בודפשט: אישים
קטגוריה:בוגרי בית המדרש לרבנים בבודפשט
קטגוריה:יהדות בודפשט
קטגוריה:עורכי עיתונים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:סגל בית המדרש לרבנים בבודפשט
קטגוריה:הונגרים שנולדו ב-1903
קטגוריה:הונגרים שנפטרו ב-1944
רוברטו סוליס

רוברטו סוליס (באנגלית: Roberto Solis; נולד ב-1945) הוא שודד אמריקאי, רוצח מורשע ומשורר. יש לו יותר מ-30 כינויים כולל פאנצ'ו אגילה, שם עט ששימש אותו בכלא בעת שכתב שירה. הוא נעלם באוקטובר 1993.

== רקע פלילי ==
סוליס ריצה 17 שנות מאסר בגין רצח מאבטח במהלך שוד בשנת 1969.<ref></ref><ref name="times"></ref> הוא שוחרר על-תנאי בשנת 1992.<ref name="AMW"></ref> לאחר שחרורו פגש את הת'ר טולצ'יף, צעירה בת 21, שהועסקה בחברת האבטחה לומיס בלאס וגאס, בעידודו.

באוקטובר 1993, בעקבות הוראותיו של סוליס, נסעה טולצ'יף ברכב משוריין שהכיל 2.5 מיליון דולר. לאחר מכן השניים נמלטו ונולד להם ילד.<ref></ref> טולצ'יף הסגירה את עצמה בספטמבר 2005,<ref></ref> אך סוליס עדיין במנוסה.
== לקריאה נוספת ==
* Aguila, Pancho, 1976. Hijacked. Berkeley : Twowindows Press.
* Aguila, Pancho, 1977. 11 Poems. San Jose: Mango Press.
* Aguila, Pancho, 1977. Anti-gravity. Berkeley: Aldebaran Review.
* Aguila, Pancho, 1977. Dark Smoke: Poems. San Francisco : Second Coming Press. 
* Clash, 1980 Paperback, Poetry For The People
* The Therapeutist and the 3rd Day Hunger Poem, 1978, single tri-fold sheet, Berkeley: Artaud's Elbow

== קישורים חיצוניים ==
* [https://web.archive.org/web/20101225014902/http://www.amw.com/fugitives/case.cfm?id=26378 רוברטו סוליס באתר האמריקאים המבוקשים ביותר]
* [https://www.menshealth.com/entertainment/a37034689/roberto-solis-now-netflix-heist/ תיאור חייו]

== הערות שוליים ==

קטגוריה:מורשעים בעבירות המתה בארצות הברית
קטגוריה:שודדים
קטגוריה:מורשעים בדין בארצות הברית
קטגוריה:משוררים אמריקאים
קטגוריה:רוצחים בארצות הברית
קטגוריה:קליפורניה: אישים
קטגוריה:אמריקאים שנולדו ב-1945
נטלי רייץ

נטלי רייץ (נולדה ב-1 ביולי 2002) היא מתעמלת אמנותית ישראלית. ייצגה את ישראל באולימפיאדת טוקיו (2020) במסגרת נבחרת ישראל בהתעמלות אמנותית.

מאמנתה האישית היא אירה ויגדורצ'יק ומאמנותיה הקבוצתיות הן אירה ויגדורצ'יק, נועה קדוש ורחלי ויגדורצ'יק.<ref name=":0"></ref>

== ביוגרפיה ==
רייץ נולדה באילת. היא החלה להתאמן בהתעמלות אמנותית בגיל 6. לפני שהחלה להתאמן בענף זה, למדה התעמלות קרקע.<ref name=":0" /> בעקבות פעילותה בהתעמלות אמנותית עברה משפחתה להתגורר במרכז הארץ.

בשנת 2019, במסגרת תחרויות גביע העולם זכתה במקום ראשון בקרב רב בתחרות שהתקיימה בעיר קלוז'-נאפוקה שברומניה.<ref name=":0" />

בשנת 2020, במסגרת תחרויות אלו, זכתה במדליית כסף בקרב רב בתחרות שנערכה בטשקנט, בירת אוזבקיסטן.<ref name=":0" />

בשנת 2021, היא זכתה במדליית ארד קבוצתית ובמדליית ארד מדינתית באליפות אירופה.<ref name=":0" />

רייץ ייצגה את נבחרת ישראל באולימפיאדת טוקיו (2020)<ref name=":0" /> לצד יוליאנה טלגין, קארין וקסמן, יאנה קרמרנקו ואופיר דיין.

==קישורים חיצוניים==

== הערות שוליים ==

קטגוריה:מתעמלות אומנותיות ישראליות
קטגוריה:משתתפים ישראלים באולימפיאדת טוקיו (2020)
קטגוריה:ישראלים שנולדו ב-2002
קטגוריה:ישראליות שנולדו ב-2002
קטגוריה:מתעמלות אומנותיות ישראליות באולימפיאדת טוקיו (2020)
שר באהדור דאובה

שר בהדור דאובה (בנפאלית: शेरबहादुर देउवा; נולד ב-13 ביוני 1946) הוא פוליטיקאי נפאלי, שכיהן כראש ממשלת נפאל בחמש קדנציות (1995–1997, 2001–2002, 2004–2005, 2017–2018 ו-2021–2022), וכחבר הפרלמנט.

== ביוגרפיה ==
דאובה נולד וגדל באשיגרם, כפר נידח במחוז דדלדורה. השלים את לימודיו במכללת טרי-צ'נדרה ונרשם בבית הספר לכלכלה בלונדון. בשנת 1991 נבחר לבית הנבחרים וכיהן כשר לענייני פנים בקבינט בראשות ג'יריה פרסאד קויראלה. קבינט זה פורק, ודאובה מונה לראשות הממשלה לאחר שמאן מוהאן אדיקארי ניסה לפרק את הפרלמנט שוב ב-1995. במהלך כהונתו הראשונה הוא חתם על חוזה מהקאלי עם ממשלת הודו. הקדנציה השנייה של דאובה החלה ביולי 2001 בעקבות התפטרות ג'יריה פראסאד קואירלה זמן קצר לאחר הטבח המלכותי בנפאל. הקדנציה השנייה שלו ראתה את עליית המאואיסטים ובהמשך הכריז על מצב חירום והצהיר על המפלגה הקומוניסטית של נפאל (המאואיסטית) כ"ארגון טרור". באוקטובר 2002, המלך גיינדרה פיטר אותו ואת הקבינט שלו בגלל היותם חסרי יכולת. באותה שנה הוא ייסד את מפלגת הקונגרס הנפאלי (הדמוקרטי), לאחר שפוטר על ידי הקונגרס הנפאלי. מאוחר יותר הוא מונה לראשות הממשלה על ידי המלך גיינדרה ב-4 ביוני 2004, אולם הוא נעצר באשמת שחיתות בעקבות הפיכה בשנת 2005 ושוחרר ב-13 בפברואר 2006.

באוגוסט 2016, דאובה ופושפה כמאל דהל הסכימו להקים ממשלת רוטציה בהובלת ה-CPN (המרכז המאואיסטי) והקונגרס הנפאלי למשך תשעה חודשים כל אחד. הוא הושבע כראש ממשלה לקדנציה רביעית ב-7 ביוני 2017. באוקטובר 2017 עזבו כל השרים מה-CPN (המרכז המאואיסטי) את הקבינט לאחר שהקימו ברית בחירות עם ה-CPN (UML) לקראת הבחירות הכלליות וביטלו את התמיכה בממשלת דאובה. ב-12 ביולי 2021 הורה בית המשפט העליון על מינויו של דאובה לראשות הממשלה בתוך 28 שעות, למחרת היום, הוא מונה על ידי הנשיאה בהנדארי לראש הממשלה בהתאם לסעיף 76 (5) לחוקת נפאל.

==חיים אישיים==
דאובה נשוי לארזו רנה דאובה ויש להם בן.

==קישורים חיצוניים==

קטגוריה:ראשי ממשלת נפאל
קטגוריה:בוגרי בית הספר לכלכלה של לונדון
קטגוריה:ילידי 1946
הר טללים

הר טללים הוא הר ברכס הכרמל, בתחומי גן לאומי הר הכרמל. גובהו כ-480 מטרים ועל פסגתו אוניברסיטת חיפה.

מפסגת ההר ניתן להשקיף על היישובים ניר עציון, עתלית, בית אורן, דלית אל-כרמל ועספיא, וכן על חוף דור והר שוקף. בהר עובר כביש 672 המוביל מחיפה לעספיא. חלקו של ההר נמצא בתחום פארק הכרמל ובשטח השיפוט של העיר נשר.

בגובה של 400 מטר מעל פני הים, במורדות הצפוניים של הר טללים ליד כביש 705 ואוניברסיטת חיפה נובע נחל קטיע. לאחר נביעתו פונה הנחל מזרחה, זורם במקביל לכביש 705 ונשפך לנחל נשר ליד בית הקברות של נשר למרגלותיו. מדרום לאפיק הנחל מחצבות נשר. הצמחייה האופיינית בנחל היא חורש ים תיכוני סבוך. בסקר טבע שנערך מטעם עיריית חיפה נצפו עופות מקננים. כמו כן נצפו בין היתר שחרורים, חוגלות, סבכי שחור-ראש וסיס הרים. צמחיית ההר מאופיינת בחורש ים תיכוני.
נשר. בתמונה ענן ביום ערפילי וגשום על כביש 705 העולה מנשר לאוניברסיטה, מגדלי שכונת רמות יצחק בנשר ומגדל אשכול של אוניברסיטת חיפה. צולם משכונת גבעת נשר]]
אחת לכמה שנים יורד בהר שלג, בפעם האחרונה בו ירד שלג הייתה בשנת 2022, והפעם האחרונה בה הוא נערם הייתה ב-2015, בפסגת ההר ישנה רוח רבה ויורדות כמויות רבות של גשם בשנה.

==הערות שוליים==

קטגוריה:חיפה: גאוגרפיה
קטגוריה:הכרמל
קטגוריה:נשר (עיר): גאוגרפיה
דרק פרדון

דרק דבונטה פרדון (באנגלית: Dererk Devonte Pardon; נולד ב-1 באוקטובר 1996) הוא כדורסלן אמריקאי, המשחק בעמדות הפאוור פורוורד והסנטר בהפועל באר שבע.

==קריירת תיכונים ומכללות==
פרדון החל לשחק כדורסל בכיתה ז', בבית הספר התיכון ג'וזף בקליבלנד, אוהיו. אף על פי שזומן גם לנבחרת הפוטבול, פרדון בחר בכדורסל. בעונתו השלישית בתיכונים הוא שיחק לצד שחקנים בולטים, והעמיד ממוצעים של 11.5 נקודות ו-10.5 ריבאונדים למשחק. בעונתו האחרונה, פרדון העמיד ממוצעים של 12.3 נקודות ו-11.0 ריבאונדים למשחק, כשהוא חוסם 101 פעמים בעונה. הוא הוביל את נבחרת התיכון לזכייה באליפות, כשבמשחק הגמר הוא העמיד 15 נקודות, 12 ריבאונדים ו-9 חסימות. ב-7 ביוני 2014, פרדון התחייב לאוניברסיטת נורת'ווסטרן.

במשחקו השני של פרדון במכללה, ב-30 בדצמבר 2015, הוא רשם שיא קריירה של 28 נקודות ו-12 ריבאונדים בניצחון 72–81 על אוניברסיטת נברסקה–לינקולן. בעונתו הראשונה הוא רשם ממוצעים של 6.7 נקודות ו-4.2 ריבאונדים למשחק. ב-26 בינואר 2017, בניצחון 61–73 על אוניברסיטת נברסקה–לינקולן, קלע פרדון 19 נקודות והוריד שיא קריירה של 22 ריבאונדים, כמות הריבאונדים הכי גבוהה של שחקן צפון מערבי מאז ג'ים פיטס בשנת 1965. ב-1 במרץ, הוא ביצע מהלך שניצח את המשחק מה שעזר לנצח את אוניברסיטת מישיגן 65–67. הניצחון עזר לנורת'ווסטרן להעפיל לטורניר אליפות המכללות בכדורסל לראשונה אי פעם. בעונתו השנייה במכללה, פרדון העמיד ממוצעים של 8.6 נקודות, 8.0 ריבאונדים ו-1.8 חסימות למשחק.

בעונתו השלישית, הוא העמיד ממוצעים של 11.3 נקודות, 7.1 ריבאונדים ו-1.8 חסימות למשחק, והיה אחד השחקנים המצטיינים של המחוז. ב-1 בדצמבר 2018, פרדון קלע שיא עונתי של 24 נקודות יחד עם 10 ריבאונדים בהפסד 66–68 לאוניברסיטת אינדיאנה בלומינגטון. בעונתו האחרונה, הוא העמיד ממוצעים של 14.0 נקודות, 7.8 ריבאונדים ו-1.8 אסיסטים, כשהוא מדורג על ידי אנשי התקשורת והמאמנים לאחד מהשחקנים המצטיינים. פרדון סיים כשחקן עם אחוזי הקליעה מהשדה המוביל בכל הזמנים של נורת'ווסטרן עם 60.3 אחוז.

==קריירה מקצוענית==
בשנת 2019, לאחר שלא נבחר בדראפט ה-NBA, החל לשחק פרדון באורלנדו מג'יק במהלך ליגת הקיץ של ה-NBA.

ב-17 ביולי 2019, הוא חתם בפלקנסטרו רג'אנה מהליגה האיטלקית. ב-29 בדצמבר, פרדון קלע שיא עונתי של 16 נקודות, ב-6 מ-6 מהשדה, יחד עם 5 ריבאונדים בניצחון 88–96 על פלקנסטרו וירטוס רומא. ב-1 במרץ 2020, נפצע פרדון ביד שמאל והיה צפוי להחמיץ חודשיים, מה שגרם לקבוצה לשחרר אותו על מנת שיוכל לעבור ניתוח בארצות הברית. הוא סיים את העונה עם ממוצעים של 6.1 נקודות ו-5.2 ריבאונדים למשחק.

ב-30 ביוני 2020, חתם פרדון במדי ביירוית מהליגה הגרמנית.

ב-4 ביולי 2021, חתם פרדון בהפועל באר שבע מהליגה הישראלית.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת נורת'ווסטרן
קטגוריה:כדורסלני פלקנסטרו רג'אנה
קטגוריה:כדורסלני הפועל באר שבע
קטגוריה:אוהיו: כדורסלנים
קטגוריה:אמריקאים שנולדו ב-1996
אוניברסיטת סן פרנסיסקו

אוניברסיטת סן פרנסיסקו (באנגלית: University of San Francisco, נקראת גם:USF, היא אוניבריסטה פרטית ישועית בעיר סן פרנסיסקו. היא ממוקמת שטח של 22 הקטאר באזור בין גשר שער הזהב לבין פארק שער הזהב.

בשנת 1855 בעיר הוקמה אקדמיה של סיינט איגנציאוס. בשנת 1859 היא קיבלה אישור להוציא דיפלומות ושינתה את שמה ל"קולג' סאיינט איגנציאוס". בשנת 1862 נבנה בניין חדש ובשנת 1863 לראשונה הוצא תעודת גמר עם תואר בוגר אוניברסיטה. בשנת 1906, במהלך רעידת האדמה הבניין נהרס וסוכם על בניית מתחם חדש במקום בו אוניברסיטה פועלת גם כיום. תהליך המעבר הסתיים בשנת 1927. בשנת 1930 שם המוסד שונה לשם הנוכחי.

האוניברסיטה כוללת פקולטות למשפטים, ניהול, חינוך, מדעי רפואה וקולג' לאמנות.

בשנות ה-50 של המאה ה-20 קבוצת כדורסל של האוניברסיטה הייתה בין החזקות וזכתה בפרסים.

בשנת 2019 למדו באוניברסיטה 10,636 סטודנטים ועבדו בה 1,174 מרצים מדרגות שונות.

== קישורים חיצוניים ==

* 

* 

סן פרנסיסקו
סן פרנסיסקו
מאריה פרטנה

מאריה פרטנה (באסטונית: Maarja Pärtna; נולדה ב-2 ביולי 1986) היא משוררת, עורכת, מתרגמת ועיתונאית אסטונית.

==ביוגרפיה==
פרטנה נולדה בשנת 1986, בכפר ליגנוסה הנמצא במחוז אידה-וירו שבצפון-מזרח אסטוניה. פרטנה גדלה בבית כפרי ששכן בסביבה מתועשת, ולימים נסעה ללמוד שפה וספרות אנגלית באוניברסיטת טרטו שבמזרח ארצה, שם גם השתקעה בתום לימודיה. כיום היא עוסקת בעיקר בכתיבה ספרותית ועיתונאית, בתרגום מאנגלית לאסטונית, במו"לות ובעריכה לשונית וספרותית. ספר ביכוריה ראה אור בשנת 2010, והמשוררת זכתה על יצירתה לעת עתה בחמישה פרסים יוקרתיים. פרטנה פרסמה לפי שעה ארבעה ספרי שירה: "בשורש העשבים" (2010), "מפתנים וגבעולים" (2013), "בהכנה" (2014) ו"וִיוַרְיוּם" (2019). תשעה משיריה התפרסמו בתרגום לעברית בספר כובעים וכפפות, אסופה לשירה אסטונית שערך ותרגם רמי סערי. אנתולוגיה זאת ראתה אור בהוצאת כרמל בשנת 2021.

== עבודותיה ==
* Rohujuurte juures (2010)
* Läved ja tüved (2013)
* Saamises (2015)
* Vivaarium (2019).

== לקריאה נוספת ==
* רמי סערי (עורך ומתרגם), כובעים וכפפות – אסופת משוררים אסטונים צעירים, הוצאת כרמל, 2021, עמודים 137–148.

== קישורים חיצוניים ==

* 
* [http://www.nillydagan.com/תרגומי-שירה-עם-רמי-סערי/2796-מאריה-פרטנה שיר מאת מאריה פרטנה], באתר של נילי דגן 
* "[https://www.ramisaari.com/hagan/ הגן]" שיר מאת מאריה פרטנה בתרגום רמי סערי מאסטונית לעברית 

קטגוריה:עיתונאיות אסטוניות
קטגוריה:משוררות אסטוניות
קטגוריה:משוררים אסטונים
קטגוריה:סופרות אסטוניות
קטגוריה:סופרים אסטונים
קטגוריה:עורכים ספרותיים
קטגוריה:עורכות
קטגוריה:מתרגמות
קטגוריה:מתרגמים
קטגוריה:מו"לים
קטגוריה:מו"ליות
קטגוריה:ילידות 1986
טדי ולוק

טדי ולוק (באנגלית: Teddy Vlock; נולד ב-14 בינואר 1998) הוא רוכב סוסים אמריקאי-ישראלי. ייצג את ישראל באולימפיאדת טוקיו (2020), עם סוסתו אמסטרדם. מאמנו הוא רוב גריי.<ref name=":0"></ref>

== ביוגרפיה ==
לפני שהחל להתאמן ברכיבה על סוסים, הוא התאמן בגולף.<ref name=":0" />

בשנת 2020, הוא עשה שני סיבובים עם הפלה אחת בתחרות גביע האומות שהתקיים בארצות הברית ובאותה השנה הוא היה במקום העשירי במקצה גרנד פרי 4* שהתקיים בארצות הברית.<ref name=":0" />

בשנת 2021, הוא היה במקום העשירי במקצה גרנד פרי 5*, במקום השלישי במקצה גרנד פרי 4* ובמקום השישי במקצה גרנד פרי 5*. השניים הראשונים התקיימו בארצות הברית והשלישי התקיים במדריד, בירת ספרד.<ref name=":0" />

ולוק ייצג את ישראל באולימפיאדת טוקיו (2020) עם סוסתו אמסטרדם, שם סיים במקום ה-42 בזמן של 95.74 שניות.

==קישורים חיצוניים==
* 

== הערות שוליים ==

קטגוריה:רוכבי סוסים ישראלים
קטגוריה:רוכבי סוסים אמריקאים
קטגוריה:ישראלים ילידי ארצות הברית
קטגוריה:עולים בשנות ה-2010
קטגוריה:משתתפים ישראלים באולימפיאדת טוקיו (2020)
קטגוריה:אמריקאים שנולדו ב-1998
קטגוריה:ישראלים שנולדו ב-1998
Kingdee

קינגדי (במנדרינית: Jīndié Ruǎnjiàn - 金蝶軟件 באנגלית: Kingdee) היא חברת תוכנה סינית, המפתחת תוכנה ומספקת שירותים בתחום הענן.
מטה החברה הראשי בשנג'ן
קינגדי מעסיקה כ-7,755 עובדים ומספקת שירותים לכ-7 מיליון לקוחות ברחבי העולם. משרדיה הראשיים נמצאים בעיר שנג'ן, סין<ref></ref>.

== היסטוריה ==
קינדי הוקמה ב-8 באוגוסט 1993 בעיר שנג'ן, סין.

ב-15 בפברואר 2001 החלה להיסחר בבורסה לניירות ערך בהונג קונג תחת השם 0268<ref></ref>.

בשנת 2007 מכרה החברה כ-7.7 אחוזים ממניותיה לחברת IBM ולחברת ליהמן ברדרס<ref></ref><ref></ref>.

בחודש אפריל 2011 נחתם הסכם שת"פ במו"פ תעשייתי בין ישראל לשנגחאי, כאשר קינגדי מופיעה כנותנת שירות<ref></ref>.

בחודש אוגוסט 2019, זכתה החברה בפרס החברה השותף הטוב ביותר של חברת Amazon Web Services<ref></ref><ref></ref>.

== קישורים חיצוניים ==
* 
* [https://zephyrnet.com/iw/Kingdees-השקעה-אסטרטגית-בחברה-המובילה-בחברת-rpa/ ההשקעה האסטרטגית של קינגדי בחברת ה- RPA המובילה], זיפרנט
*[https://zephyrnet.com/iw/kingdee-international-announces-2020-annual-results/ קינגדי אינטרנשיונל מכריזה על תוצאות שנתיות לשנת 2020], זיפרנט
*[https://www.globes.co.il/news/article.aspx?did=1001051817 סיבוב פרסה לא נעים ולא צפוי], גלובס

== הערות שוליים ==

קטגוריה:חברות טכנולוגיה סיניות
אדה אהי

אדה אהי (באסטונית: Eda Ahi; נולדה בשנת 1990) היא משוררת, מתרגמת ודיפלומטית אסטונית. היא נולדה בבירת ארצה, טאלין, שבצפון אסטוניה, ומתגוררת בה גם כיום.

==השכלה וקריירה==
אהי למדה שפה וספרות איטלקית באוניברסיטאות של טאלין ופירנצה, וקיבלה תואר בוגר בשנת 2012. לאחר מכן המשיכה בלימודי האיחוד האירופי ובחקר רוסיה, וקיבלה תואר מוסמך מאוניברסיטת טרטו בשנת 2015. כיום היא עובדת בשירות הדיפלומטי של משרד החוץ האסטוני, ובמקביל לכך מוסיפה לעסוק בתרגום ספרות יפה מאיטלקית ומרוסית לאסטונית עבור מספר הוצאות ספרים בארצה.

==יצירתה==
אדה אהי, 2014
אהי פרסמה לפי שעה חמישה ספרי שירה:
* Maskiball - 2012 ("נשף המסכות")
* Gravitatsioon - 2013 ("כוח הכובד")
* Julgeolek - 2014 ("בטיחוּת")
* Sadam - 2017 ("הנמל")
* Sõda ja rahutus - 2018 ("מלחמה ואי-שקט")

שבעה משיריה התפרסמו בתרגום לעברית בספר "כובעים וכפפות, אסופה לשירה אסטונית" שערך ותרגם רמי סערי. אנתולוגיה זאת ראתה אור בהוצאת כרמל בשנת 2021.

== לקריאה נוספת ==
* רמי סערי (עורך ומתרגם), כובעים וכפפות – אסופת משוררים אסטונים צעירים, הוצאת כרמל, 2021, עמודים 149–157.

== קישורים חיצוניים ==

* [https://www.youngpoets.eu/en/poets/ahi-eda/, Young Poets - Vakxikon.gr Media & Publishing Group], 2 בנובמבר 2019
* [http://www.nillydagan.com/תרגומי-שירה-עם-רמי-סערי/2806-אדה-אהי לַמְתַרְגֵּם], שיר מאת אדה אהי בתרגום לעברית, באתר של נילי דגן.

==הערות שוליים==

קטגוריה:משוררות אסטוניות
קטגוריה:משוררים אסטונים
קטגוריה:מתרגמים
קטגוריה:מתרגמות
קטגוריה:סופרים אסטונים
קטגוריה:סופרות אסטוניות
קטגוריה:ילידי 1990
קטגוריה:ילידות 1990